**Muryeong av Baekje** (født 462, død 523) var 25. konge i det koreanske kongedømmet Baekje. I hans kongeperiode beholdt Baekje alliansen med Silla mot Goguryeo og utvidet forbindelsene til Kina og Japan.

Bakgrunn
--------

Muryeongs krone i hans grav.
Inskripsjoner i kong Muryeongs grav refererer til kongen som kong Sama (斯麻) og daterer hans fødsel til 462. *Samguk Sagi* kaller han for kong Muryeong, med det personlige navnet (휘) av Sama (斯摩). Han beskrives som andre sønn av den 24. kong Dongseong. Han ble konge etter at Dongseong ble drept av hoffmedlemmet Baekga. Året etter slo han ned et opprør som den samme Baekga hadde planlagt.

### Andre kilder

Kinas Liang shu gir han etternavnet Yeo og fornavnet Yung, og skriver at han gjenvant Baekje styrke. Japans Nihonshoki sier han ble født 461 og beskriver han som sønn av Gonji, yngre bror av den 21. kong Gaero, og gjør han til Dongseong stebror. Det er sagt at Gonji flyktet de invaderende Goguryeosoldatene med kong Muryeongs mor til Japan, der hun fødte samtidig som skipet passerte en liten japansk øy. Sønnen ble kalt for Semakishi (嶋君) og kong Shima (斯麻王) i japanske kilder etter navnet på øya.

Noen forskere mener Muryeong regjerte Yamatoregionen som kong Bu før han flyttet til Baekje for å bli konge der (大王).

Kongetid
--------

I 501 sendte han en hær for å angripe Sugok-seong i Goguryeo. I 503 slo han tilbake et angrep fra mohestammen. I 507 slo han tilbake et kombinert angrep fra Goguryeo og mohestammen. I 512 erobret Goguryeo to festninger. Kong Muryeong ledet personlig 3 000 soldater for å slå ned Goguryeohæren. I 523 beordret han byggingen av en mur for å forsvare den nordlige grensa.

Både historiske og arkeologiske kilder forteller om økt kontakt mellom Kina og Baekje under Muryeong. I 512, skriver *Liang shu*, sendte Muryeong Baekjes første delegasjon til det nyetablerte hoffet i Liang-dynastiet. En andre delegasjon gikk i 521 som også brakte med seg nyheten om flere seire over Goguryeo. Som svar gav Liangkeiseren Baekjekongen flere titler så som «Store general som bringer fred i øst» (寧東大將軍) og «Konge av Baekje». Titlene er funnet inngravert på en plakett i kongens grav.

I 503 sendte han et bronsespeil og i 513 og 516 sendte han konfucianske lærde til Japan.

Arv
---

I 1971 ble kong Muryeongs gravsted gravd ut i Songsan-ri i Gongju i Sør-Korea der han ble gravlagt sammen med sin dronning.

I 2001 fortalte Japans keiser Akihito journalister at «I, on my part, feel a certain kinship with Korea, given the fact that it is recorded in the *Chronicles of Japan* that the mother of Emperor Kammu was of the line of King Muryong of Baekje». Dette var første gang en japansk keiser offentlig hadde tilkjennegitt koreansk blod i den keiserlige familie. Ifølge Shoku Nihongi var keiser Kammus mor Takano no Niigasa en etterkommer etter prins Junda, Muryeongs sønn, som døde i Japan i 513.

Referanser
----------

1. ↑  So Jin Cheol, 백제 무령왕의 세계 (The world of the king Muryeong) p. 124, ISBN 978-89-6246-010-0
2. ↑  Guardian.co.uk

Litteratur
----------

* Kim, Won-Yong. «The Tomb of King Muryong of the Paekche Dynasty». *Asian Pacific Quarterly of Cultural and Social Affairs* (Seoul) 3:3 (Winter 1971): 34-46.
* Paik, Seung-gil. «Excavation of the Tomb of Paekche King Muryong». *Korea Journal* 11:8 (August 1971): 48-51.

Eksterne lenker
---------------

* (en) Three-Kingdom Era: Koreans bring culture to Japan The Korea Times 25. november 2011
* (ja) Yamato (和) and Takano (高野) clans : the descendant of prince Junda, son of Muryeong Arkivert 5. februar 2012 hos Wayback Machine.

| * v
* d
* r
Koreas monarkerBaekje |
| --- |
| 
* 1 Onjo 18 f.Kr.–29
* 2 Daru 29–77
* 3 Giru 77–128
* 4 Gaeru 128–166
* 5 Chogo 166–214
* 6 Gusu 214–234
* 7 Saban 234
* 8 Goi 234–286
* 9 Chaekgye 286–298
* 10 Bunseo 298–304
* 11 Biryu 304–344
* 12 Gye 344–346
* 13 Geunchogo 346–375
* 14 Geungusu 375–384
* 15 Chimnyu 384–385
* 16 Jinsa 385–392
* 17 Asin 392–405
* 18 Jeonji 405–420
* 19 Guisin 420–427
* 20 Biyu 427–455
* 21 Gaero 455–475
* 22 Munju 475–477
* 23 Samgeun 477–479
* 24 Dongseong 479–501
* 25 Muryeong 501–523
* 26 Seong 523–554
* 27 Wideok 554–598
* 28 Hye 598–599
* 29 Beop 599–600
* 30 Mu 600–641
* 31 Uija 641–660

 |

Portal: Korea

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data)
 |